
8   DR.30.11.2015 

 

 
 

Kita sebenarnya sedang membuat kajian, Tuan Yang di-Pertua. Kementerian kita 
sedang membuat kajian melalui bahagian dasar kita keperluan sebenar tenaga buruh yang 
kita perlukan. Oleh sebab itulah kita tidak mahu pekerja asing ini mengambil tempat-tempat 
yang sepatutnya diisi oleh pekerja tempatan. Kadang-kadang saya berasa dukacita, Tuan 
Yang di-Pertua. Sesetengah majikan menganggap persepsi bahawa mengambil pekerja 
asing kerana pekerja tempatan tidak mahu bekerja. Ini satu statement yang saya kira cukup 
tidak baik sedangkan apa bukti yang mengatakan bahawa pekerja kita tidak mahu bekerja. 
Pekerja kita bukan orang yang malas. Orang yang rajin. Akan tetapi apakah usaha yang 
harus bersama dengan kerajaan bagi memastikan supaya pekerja tempatan ini diambil 
bekerja. 

Untuk makluman Tuan Yang di-Pertua dan Yang Berhormat Temerloh, kerajaan 
menyasarkan pada tahun 2020, sejumlah 35% pekerja tempatan mestilah pekerja mahir 
untuk kita mencapai tahap negara maju. Ini adalah target. Oleh sebab itulah hari ini kita 
hanya ambil 26% atau 28% sahaja. Jadi peranan ini perlu dimainkan oleh kita semua dan 
amat perlu kita berikan perhatian.  

Tuan Yang di-Pertua, Malaysia perlukan lebih kurang 30% pekerja dalam sektor oil 
and gas. Oleh sebab itulah melalui kementerian kita, kita menjalankan tidak silap saya 12 
aktiviti yang usahanya atau matlamatnya untuk kita menarik pekerja-pekerja tempatan 
datang untuk mengisi jawatan-jawatan yang kosong ini. 

Di bawah RMKe-11, kita meletakkan hanya 15% pekerja asing daripada 
keseluruhan guna tenaga. Maknanya 15% sahaja. Jadi kiralah Tuan Yang di-Pertua. Itu 
saya tidak kira lagi berapa sebenarnya pendatang asing tanpa izin yang menikmati 
berbagai-bagai kemudahan termasuklah subsidi-subsidi yang telah pun kita keluarkan. 
Kalau kita kira, Tuan Yang di-Pertua, amat merugikan kita. Jadi saya cukup berbangga. 
Dengan harapan ini, dengan hasrat bersama bukan sahaja oleh pihak kerajaan, pihak 
Barisan Nasional tetapi pembangkang juga mesti memberi sokongan kepada kerajaan bagi 
kita meningkatkan penglibatan pekerja tempatan dalam sektor-sektor pekerjaan di negara 
kita. Terima kasih. 

Puan Hajah Normala binti Abdul Samad [Pasir Gudang]: Terima kasih Tuan 
Yang di-Pertua kerana memberikan saya peluang untuk memberi soalan tambahan. Soalan 
tambahan saya kepada pihak Yang Berhormat Menteri ialah kita tahu apa Yang Berhormat 
Menteri sebutkan tadi bukanlah sesuatu yang baru dari sudut perancangan-perancangan 
untuk mengurangkan tenaga kerja yang datang daripada buruh asing di dalam negara kita.  

Persoalannya yang sudah kerap kali diulangi pertanyaannya ialah apakah tindakan 
pihak kementerian untuk memastikan anak-anak kita ini berminat mengisi peluang-peluang 
kekosongan pekerjaan yang sedia ada supaya tidak diisi oleh pekerja-pekerja asing. Ini 
kerana jika dari sudut pentadbiran, plan, do, check, action dengan izin Tuan Yang di-Pertua, 
kita ini sepatutnya sudah sampai kepada tahap bagaimana kita hendak melaksanakan 
pengurangan itu. Tanda-tanda untuk mengurangkan tidak nampak. Jadi apakah 
perancangan daripada pihak kementerian terutama di industri perhotelan. Bagaimana kita 
memenuhi ruang kerja ini kepada anak-anak tempatan? Terima kasih Yang Berhormat 
Menteri dan terima kasih Tuan Yang di-Pertua. 

Dato’ Sri Haji Ismail bin Haji Abd. Muttalib: Terima kasih Tuan Yang di-Pertua. 
Terima kasih Yang Berhormat Pasir Gudang. Yang Berhormat Pasir Gudang memang 
seorang yang hebat dari segi program human resource. Tuan Yang di-Pertua, saya 
sebutkan tadi cuma saya tidak dapat detailkan di sini. Kita ada berbagai-bagai program. 
Lebih kurang 12 program yang kita susun termasuklah kita mengadakan job fair ataupun 
karnival kerjaya di seluruh negeri di mana kita memanggil majikan-majikan yang 
mempunyai jawatan kosong untuk diiklankan. Yang Berhormat Kuala Krau pun ada minta 
satu daripada kita dan juga kawasan-kawasan lain.  

Timbalan Yang di-Pertua [Datuk Haji Ismail bin Haji Mohamed Said]: Ya, ya. 
Mohon diluluskan.   

Dato’ Sri Haji Ismail bin Haji Abd. Muttalib: Insya-Allah kita akan beri sokongan. 
Ini semua adalah bertujuan untuk – kalau selama ini anak-anak kita datang ke majikan 



Kita sebenarnya sedang membuat kajian, Tuan Yang di-Pertua. Kementerian kita sedang membuat kajian melalui bahagian dasar kita keperluan sebenar tenaga buruh yang kita perlukan. Oleh sebab itulah kita tidak mahu pekerja asing ini mengambil tempat-tempat yang sepatutnya diisi oleh pekerja tempatan. Kadang-kadang saya berasa dukacita, Tuan Yang di-Pertua. Sesetengah majikan menganggap persepsi bahawa mengambil pekerja asing kerana pekerja tempatan tidak mahu bekerja. Ini satu statement yang saya kira cukup tidak baik sedangkan apa bukti yang mengatakan bahawa pekerja kita tidak mahu bekerja. Pekerja kita bukan orang yang malas. Orang yang rajin. Akan tetapi apakah usaha yang harus bersama dengan kerajaan bagi memastikan supaya pekerja tempatan ini diambil bekerja. Untuk makluman Tuan Yang di-Pertua dan Yang Berhormat Temerloh, kerajaan menyasarkan pada tahun 2020, sejumlah 35% pekerja tempatan mestilah pekerja mahir untuk kita mencapai tahap negara maju. Ini adalah target. Oleh sebab itulah hari ini kita hanya ambil 26% atau 28% sahaja. Jadi peranan ini perlu dimainkan oleh kita semua dan amat perlu kita berikan perhatian. Tuan Yang di-Pertua, Malaysia perlukan lebih kurang 30% pekerja dalam sektor oil and gas. Oleh sebab itulah melalui kementerian kita, kita menjalankan tidak silap saya 12 aktiviti yang usahanya atau matlamatnya untuk kita menarik pekerja-pekerja tempatan datang untuk mengisi jawatan-jawatan yang kosong ini. Di bawah RMKe-11, kita meletakkan hanya 15% pekerja asing daripada keseluruhan guna tenaga. Maknanya 15% sahaja. Jadi kiralah Tuan Yang di-Pertua. Itu saya tidak kira lagi berapa sebenarnya pendatang asing tanpa izin yang menikmati berbagai-bagai kemudahan termasuklah subsidi-subsidi yang telah pun kita keluarkan. Kalau kita kira, Tuan Yang di-Pertua, amat merugikan kita. Jadi saya cukup berbangga. Dengan harapan ini, dengan hasrat bersama bukan sahaja oleh pihak kerajaan, pihak Barisan Nasional tetapi pembangkang juga mesti memberi sokongan kepada kerajaan bagi kita meningkatkan penglibatan pekerja tempatan dalam sektor-sektor pekerjaan di negara kita. Terima kasih. Puan Hajah Normala binti Abdul Samad [Pasir Gudang]: Terima kasih Tuan Yang di-Pertua kerana memberikan saya peluang untuk memberi soalan tambahan. Soalan tambahan saya kepada pihak Yang Berhormat Menteri ialah kita tahu apa Yang Berhormat Menteri sebutkan tadi bukanlah sesuatu yang baru dari sudut perancangan-perancangan untuk mengurangkan tenaga kerja yang datang daripada buruh asing di dalam negara kita. Persoalannya yang sudah kerap kali diulangi pertanyaannya ialah apakah tindakan pihak kementerian untuk memastikan anak-anak kita ini berminat mengisi peluang-peluang kekosongan pekerjaan yang sedia ada supaya tidak diisi oleh pekerja-pekerja asing. Ini kerana jika dari sudut pentadbiran, plan, do, check, action dengan izin Tuan Yang di-Pertua, kita ini sepatutnya sudah sampai kepada tahap bagaimana kita hendak melaksanakan pengurangan itu. Tanda-tanda untuk mengurangkan tidak nampak. Jadi apakah perancangan daripada pihak kementerian terutama di industri perhotelan. Bagaimana kita memenuhi ruang kerja ini kepada anak-anak tempatan? Terima kasih Yang Berhormat Menteri dan terima kasih Tuan Yang di-Pertua. Dato' Sri Haji Ismail bin Haji Abd. Muttalib: Terima kasih Tuan Yang di-Pertua. Terima kasih Yang Berhormat Pasir Gudang. Yang Berhormat Pasir Gudang memang seorang yang hebat dari segi program human resource. Tuan Yang di-Pertua, saya sebutkan tadi cuma saya tidak dapat detailkan di sini. Kita ada berbagai-bagai program. Lebih kurang 12 program yang kita susun termasuklah kita mengadakan job fair ataupun karnival kerjaya di seluruh negeri di mana kita memanggil majikan-majikan yang mempunyai jawatan kosong untuk diiklankan. Yang Berhormat Kuala Krau pun ada minta satu daripada kita dan juga kawasan-kawasan lain. Timbalan Yang di-Pertua [Datuk Haji Ismail bin Haji Mohamed Said]: Ya, ya. Mohon diluluskan. Dato' Sri Haji Ismail bin Haji Abd. Muttalib: Insya-Allah kita akan beri sokongan. Ini semua adalah bertujuan untuk- kalau selama ini anak-anak kita datang ke majikan.